Split, 11. ožujka 2025.

Odsjek za povijest umjetnosti

Raspisuje se natječaj za upis kolegija „Stručna praksa u nastavnoj bazi“ na *preddiplomskom – diplomskom – integriranom preddiplomskom i diplomskom studiju*, **Filozofskog fakulteta u Splitu,** u ljetnom semestru akademske godine 2024./2025.

Zainteresiranim studenticama/studentima nude se programi u nastavnim bazama:

1. Hrvatska udruga likovnih umjetnika, Split, 3 studenta/-ice
2. Kino klub, Split, 3 studenta/-ice
3. Arheološki muzej Split, 3 studenta/-ice
4. Muzej hrvatskih arheoloških spomenika, Split, 3 studenata/-ica
5. Konzervatorski odjel Split, Ministarstvo kulture i medija RH, 2 studenta/-ice
6. Konzervatorski odjel Trogir, Ministarstvo kulture i medija RH, 1 student/-ica
7. Konzervatorski odjel Šibenik, Ministarstvo kulture i medija RH, 1 student/-ica
8. Muzej grada Kaštela, 1 student/-ica
9. Muzej grada Šibenika, 3 studenta/-ice
10. Javna ustanova u kulturi Tvrđava kulture Šibenik, 1 student/-ica
11. Gradski muzej Drniš, 1 student/-ica

Prijava se šalje isključivo elektronskom poštom na adresu: [**strucna.praksa@ffst.hr**](mailto:strucna.praksa@ffst.hr)

Prijave se zaprimaju **zaključno s 18. ožujkom 2025. godine**

Poruka elektroničke pošte s prijavom treba biti naslovljena (Subject) *Stručna praksa*  - naziv nastavne baze.

Prijava treba sadržavati:

* informacije o kandidatu: ime i prezime
* JMBAG
* kontakt (telefon + email)
* motivacijsko pismo (do 500 riječi) - kratak prikaz eventualnog dosadašnjeg iskustva i razlozi odabira određenog programa, nastavne i izvannastavne obveze koje mogu utjecati na obavljanje stručne prakse.

Nepotpune ili neispravno dostavljene prijave neće se razmatrati.

Odabir studenata za realizaciju kolegija Stručna praksa u nastavnoj bazi je eliminacijski te uključuje motivacijsko pismo i razgovor s poslodavcem u nastavnoj bazi.

*Napomene za kandidate:* ECTS bodovi ostvareni ovim kolegijem su dodatni tj. računaju se iznad obvezne kvote bodova. Pohađanje kolegija bilježi se u dodatnoj ispravi o završetku studija (*Diploma Supplement*).

Po ostvarenom pravu upisa kolegija, *Obavijest o upisu izbornog predmeta Stručna praksa u nastavnoj bazi* odsječki koordinator dostavlja Službi za poslove studenata i polaznika kako bi se kolegij dodao u upisni list. Upisom kolegija student se obvezuje na obavljanje svih zadaća određenih kolegijem. Stručna praksa mora završiti najkasnije sedam dana prije početka sljedeće akademske godine ili prije prijave obrane završnog/diplomskog rada.

U nastavku dokumenta su radni zadaci za studente, a Silabus kolegija nalazi se u elaboratu studijskog programa na mrežnim stranicama odsjeka.

|  |  |
| --- | --- |
| Studij  Odsjek | Prijediplomski i diplomski sveučilišni studij povijesti umjetnosti (dvopredmetni)  Odsjek za povijest umjetnosti |
| Mjesto stručne prakse u nastavnoj bazi | **Hrvatska udruga likovnih umjetnika Split** |
| Broj studenata: | **3** |
| Plan realizacije/opis poslova: | * 80u80   Upoznavanje s radom Hrvatske udruge likovnih umjetnika Split  **ART Q\*** (autor projekta: Ivor Igrec)  • stjecanje uvida u proces komunikacije s izložbenim prostorima i partnerima  • stjecanje uvida u rad na kreiranju tekstualnog sadržaja za aktivnosti  • sudjelovanje u komunikaciji sa školama uključenima u projekt  • sudjelovanje u prezentiranju projekta u srednjim školama  • stjecanje uvida u faze promocije projekta  **Vlasta Delimar / Pravo na orgazam iznad 60\*\*** (autorica projekta: Vlasta Delimar)  • stjecanje uvida u organizaciju umjetničke rezidencije i izvedbe performansa projekta *Pravo na orgazam iznad 60-te* umjetnice Vlaste Delimar  • sudjelovanje u koordinacija aktivnosti s umjetnicom i suradnicima tijekom izvedbe performansa, radionica i predavanja za studente  • sudjelovanje u postavljanju i prilagodbi izložbenog prostora u galeriji HULU, uključujući transformaciju galerijskog izloga u prostor performansa  • stjecanje uvida u organizaciju popratnog programa (radionice, predavanja) namijenjenog studentima povijesti umjetnosti i zainteresiranoj javnosti  • stjecanje uvida u prateće administrativne poslove, uključujući pripremu PR materijala, izvještaja o projektu te održavanje dokumentarne arhive performansa  **Hrvatska udruga likovnih umjetnika (HULU- Split) – pripremni istraživački radovi za monografiju povodom osamdesete obljetnice osnutka\*\*\*** (autor projekta: izv. prof. dr. sc. Dalibor Prančević)  • sudjelovanje u istraživanju arhivske građe za izradu monografije povodom 80 godina djelovanja Hrvatske udruge likovnih umjetnika u Splitu (HULU-Split)  • sudjelovanje u prikupljanju, organizaciji i analizi arhivskih materijala iz različitih izvora, uključujući arhive HULU-a, Državni arhiv u Zagrebu te Arhiv za likovne umjetnosti pri HAZU-u  • stjecanje uvida u katalogizaciju izložbi i likovnih manifestacija organiziranih od strane HULU-a, uključujući Salone i druge ključne događaje splitske umjetničke scene  • sudjelovanje u obradi vizualnih priloga za monografiju, uključujući fotografije, preslike dokumenata i umjetničkih radova  • sudjelovanje u pripremnim zadacima vezanim uz produkciju i dizajn monografije, u suradnji s grafičkim dizajnerima i urednicima  • stjecanje uvida u pripremu promotivnih materijala i organizaciju promocije monografije planirane za travanj 2026. godine. |
| Vrijeme realizacije | ožujak – rujan 2025. |
| Mentor na Filozofskom fakultetu | izv. prof. dr. sc. Silva Kalčić |
| Stručna osoba-mentor u nastavnoj bazi | Ana Bratić, Ivor Igrec |

\* ART-Q je igra edukativnog karaktera za srednjoškolski uzrast, uključuje kviz znanja i igru istraživanja izložbenih prostora, s ciljem upoznavanja mlađih generacija sa splitskom kulturno-umjetničkom scenom te izložbenim aktivnostima. U igri znanja sudjeluju učenici srednjih škola.

U izložbene nositelja projekta (HULU Splita) te prostore sudionika na projektu bit će postavljene naljepnice s QR kodom na mjesta koja su vidljiva, a neintruzivna za trenutni izložbeni postav. Učenici će u slobodno vrijeme, tijekom radnog vremena izložbenog prostora, moći posjetiti izložbu na sljedeći način. Skeniranjem prvog QR koda koji će im biti dan u školi, moći će pristupiti smartphone aplikaciji na kojoj će im biti zadana prva točka posjete, tj. prvi izložbeni prostor koji moraju posjetiti.

Potom, skeniranjem QR koda u navedenom prostoru otvara se aplikacija s kviz pitanjem o trenutnoj izložbi, čiji se odgovor može saznati skupljanjem različitih informacija (iz kataloga, legendi, zidne naljepnice razgovorom s dežurnom osobom i sl.). Nakon točnog odgovora, slijedi naziv prostora iduće izložbe koju moraju posjetiti i također skenirati novi QR kod s kviz pitanjem, jednom kada je posjete. I tako nadalje dok ne posjete sve uključene prostore. Najbrži igrači će dobiti nagrade koje su edukativnog i ujedno poticajnog karaktera.

Vrijeme trajanja programa s organizacijom: 1. 3. – 3. 6. 2025.

\*\* Vlasta Delimar, pionirka performansa u Hrvatskoj, kontinuirano istražuje i propituje društvene norme, s posebnim naglaskom na prepoznavanje seksualnosti kao neodvojivog dijela ljudske egzistencije. Njezin umjetnički projekt Pravo na orgazam iznad 60-te, koji od 2016. izvodi u brojnim europskim gradovima, fokusira se na istraživanje seksualnosti starije populacije, neprestano re-artikulirajući ovu tematsku problematiku kroz performans.

U Splitu će ovaj projekt biti izveden prvi put, no u proširenoj i nadograđenoj formi, kroz tjednu interdisciplinarnu umjetničku rezidenciju. Rezidencija uključuje obrazovnu komponentu koja je usmjerena na studente i bavi se izučavanjem performansa kao specifične grane suvremene umjetnosti, često zanemarene u formalnom kurikulumu povijesti umjetnosti. Ovaj projekt dodatno osnažuje dugogodišnju praksu HULU-a, koji kroz projekte poput REPER-a razvija metodologiju povezivanja umjetničkog obrazovanja s interdisciplinarnim pristupima suvremenim umjetničkim praksama.

Tjedna serija performansa, praćena radionicama i predavanjima za studente, otvara hibridne situacije u kojima performans postaje ne samo sredstvo umjetničkog izražavanja, već i metoda učenja, kritičkog promišljanja i refleksije.

Posebnost performativnog segmenta ovog projekta leži u njegovoj izvedbi u izlogu trgovine, smještenom na atraktivnim, frekventnim lokacijama. Galerijski prostor HULU-a, idealno pozicioniran u središtu Marmontove ulice, nudi jedinstvenu prostornu poziciju za realizaciju performansa. Zbog toga će redovni izložbeni program galerije biti privremeno pauziran i prostor transformiran. Izlog galerije bit će preuređen u izlog trgovine, u kojem će Delimar izvoditi seriju performansa stojeći nepomično kao lutka s natpisom Pravo na orgazam iznad 60-te. Ovaj izlog, kao granica između privatnog i javnog, umjetničkog i komercijalnog, postaje prostor performativnog akta koji uspostavlja dijalog s prolaznicima.

Vrijeme trajanja programa s organizacijom: od 1.3.2025.

\*\*\* Trenutno su u tijeku pripremni istraživački radovi za monografiju koja će obilježiti osamdeset godina postojanja i djelovanja Hrvatske udruge likovnih umjetnika u Splitu (HULU- Split), osnovane 1945. godine. Ova monografija, zamišljena kao sveobuhvatan povijesni pregled rada udruge, ujedno predstavlja priliku za refleksiju o ključnim događajima, izložbama i transformacijama koje su oblikovale HULU kao udrugu od neprocjenjivog značaja za splitsku i hrvatsku umjetničku scenu. Istraživački radovi koji se provode fokusirani su na nekoliko ključnih aspekata. Prvi korak u procesu prikupljanja materijala uključuje temeljito istraživanje arhivske građe, uključujući arhive same udruge, Državni arhiv u Zagrebu te Arhiv za likovne umjetnosti pri HAZU-u. Ovi izvori bit će od presudne važnosti za rekonstruiranje povijesti HULU-a, od osnutka u neposrednom poratnom razdoblju, preko preobrazbi u društveno-političkom kontekstu Jugoslavije, pa sve do izazova tranzicije i suvremenog doba. Arhivski zapisi sadrže bogatu dokumentaciju o izložbama, manifestacijama i umjetničkim radovima koji su definirali djelovanje udruge, čime će se omogućiti detaljna analiza i kritički uvid u razvoj splitske likovne scene. Drugi aspekt istraživanja usmjeren je na povijesni pregled likovnih manifestacija koje je organizirao HULU. Istražujući kataloške zapise, medijske osvrte i druge dostupne materijale, izv. prof. dr. sc. Dalibora Prančevića će analizirati kako su manifestacije poput Salona utjecale na razvoj suvremenih umjetničkih praksi i artikulaciju umjetničke scene, kako lokalno, tako I nacionalno. Ove manifestacije također će biti stavljene u kontekst šireg kulturnog i političkog okruženja, čime će se osigurati razumijevanje njihovih dugoročnih učinaka na kulturni identitet Splita. Također, posebna pažnja bit će posvećena ulozi HULU-a u upravljanju i održavanju izlagačkih prostora poput Umjetničkog salona Galić i Dioklecijanovih podruma, te njihovoj važnosti za promociju suvremene umjetnosti. Osim analize institucionalnog djelovanja, istraživanje će se proširiti na kontekstualizaciju HULU-a unutar šire društvene i političke povijesti, osobito u razdoblju socijalističke Jugoslavije, kada je udruga bila jedan od ključnih aktera u kreiranju kulturnih politika. Pratit će se prilagodbe i transformacije kroz političke i društvene promjene, kao i uloga udruge u novonastalim okolnostima nakon osamostaljenja Hrvatske. Nakon završetka istraživačkih radova, u planu je izrada monografije koja će predstavljati sveobuhvatan povijesni dokument o HULU-u i njegovoj ulozi u razvoju suvremene hrvatske umjetnosti. Monografija će obuhvatiti 100 kartica teksta, uz bogatu grafičku dokumentaciju od 70 vizualnih priloga, uključujući fotografije, preslike arhivskih materijala i umjetničkih radova koji ilustriraju ključne trenutke povijesti udruge. Uz stručne tekstove izv. prof. dr. sc. Dalibora Prančevića, u monografiji će sudjelovati i drugi autori, uključujući dr. sc. Silvu Kalčić i dr. sc. Ivanu Mance. Ulogu u pripremi vizualnog dijela monografije imat će Viktor Popović i Zoran Alajbeg, koji će biti zaduženi za grafički dizajn i obradu. Monografija će biti objavljena u travnju 2026. godine u nakladi od 500 primjeraka, a njezina promocija planira se u sklopu proslave osamdesete obljetnice osnutka HULU-a. Publikacija će služiti ne samo kao povijesni pregled, već i kao važno referentno djelo za buduće generacije povjesničara umjetnosti, kustosa i istraživača, afirmirajući HULU kao važnu instituciju splitske i hrvatske kulturne scene.

Vrijeme trajanja istraživanja: 1. 3. 2025. – 15. 9. 2025.

|  |  |
| --- | --- |
| Studij  Odsjek | Prijediplomski i diplomski sveučilišni studij povijesti umjetnosti (dvopredmetni)  Odsjek za povijest umjetnosti |
| Mjesto stručne prakse u nastavnoj bazi | **Kino klub Split** |
| Broj studenata: | **3** |
| Plan realizacije/opis poslova: | • stjecanje uvida u rad i aktivnosti Kino kluba Split  • upoznavanje s povijesti kluba i filmskom građom  • upoznavanje s programom za digitalizaciju arhiva  • sudjelovanje u obradi arhivske građe, digitalizaciji i osmišljavanju prezentacije arhivske građe  • sudjelovanje u interpretacija arhivskog materijala i primjena usvojenog znanja u pisani rad, završni/diplomski rad  • stjecanje uvida u proces organizacije i provedbu edukativnih programa |
| Vrijeme realizacije | ožujak – lipanj 2025. |
| Mentor na Filozofskom fakultetu | izv. prof. dr. sc. Silva Kalčić |
| Stručna osoba-mentor u nastavnoj bazi | Sunčica Fradelić, stručna suradnica na međunarodnim i specijaliziranim programima |

|  |  |
| --- | --- |
| Studij  Odsjek | Prijediplomski i diplomski sveučilišni studij povijesti umjetnosti (dvopredmetni)  Odsjek za povijest umjetnosti |
| Mjesto stručne prakse u nastavnoj bazi | **Arheološki muzej Split** |
| Broj studenata: | **3** |
| Plan realizacije/opis poslova: | Što je muzej? Čemu služi i koje zanimljivosti krije? Odgovore na brojna pitanja potraži kroz praksu u nastavnim bazama u Arheološkom muzeju u Splitu. Kroz 80 radnih sati steći ćete nezamjenjivo iskustvo i detaljno znanje o muzejskim zbirkama, arheološkim lokacijama i knjižničnoj građi, a radom na edukativnim aktivnostima razvit ćete vrijedne predavačke i komunikacijske vještine. Praksa se provodi kroz:  • upoznavanje s radom Arheološkog muzeja Split   * proučavanje zbirki i muzejske građe   • stjecanje uvida u obradu muzejskih predmeta  • stjecanje uvida u inventarizaciju i dokumentiranje  • stjecanje uvida u rad na knjižničnoj i arhivskoj građi  • sudjelovanje u pripremi didaktičkih materijala  • sudjelovanje u provedbi vodstava i edukativnih radionica  • praktični rad s mentorima |
| Vrijeme realizacije | ožujak – lipanj 2025. |
| Mentor na Filozofskom fakultetu | izv. prof. dr. sc. Vedran Barbarić |
| Stručna osoba-mentor u nastavnoj bazi | Vesna Matić, kustosica  Nino Švonja, kustos  Luka Donadini, kustos  Antonia Vrbatović, knjižničarka |

|  |  |
| --- | --- |
| Studij  Odsjek | Prijediplomski i diplomski sveučilišni studij povijesti umjetnosti (dvopredmetni)  Odsjek za povijest umjetnosti |
| Mjesto stručne prakse u nastavnoj bazi | **Muzej hrvatskih arheoloških spomenika** |
| Broj studenata: | **3** |
| Plan realizacije/opis poslova: | * upoznavanje s radom Muzeja hrvatskih arheoloških spomenika Split * stjecanje uvida u rad na terenu uz vodstvo mentora iz MHAS-a i s Odsjeka (prijevoz na teren organiziran) * upoznavanje procesa rekognosciranja i opisa povijesnog krajolika na temelju zatečenih nalaza kasne antike i provedenih snimanja |
| Vrijeme realizacije | ožujak – lipanj 2025. |
| Mentor na Filozofskom fakultetu | doc. dr. sc. Ana Torlak |
| Stručna osoba-mentor u nastavnoj bazi | dr. sc. Miroslav Katić |

NAPOMENA:

Opis lokaliteta i rada bit će dodatno elaboriran u sklopu gostujućeg predavanja dr. sc. Miroslava Katića (u srijedu 12. 3. 2025., 9.40 – 11.15 sati, P28) o aktualnim istraživanjima na području Jabuke i Velića kod Trilja.

|  |  |
| --- | --- |
| Studij  Odsjek | Prijediplomski i diplomski sveučilišni studij povijesti umjetnosti (dvopredmetni)  Odsjek za povijest umjetnosti |
| Mjesto stručne prakse u nastavnoj bazi | **Konzervatorski odjel Split**  **Ministarstvo kulture i medija RH** |
| Broj studenata: | **2** |
| Plan realizacije/opis poslova: | * upoznavanje s radom Konzervatorskog odjela Split * stjecanje uvida u reviziju građe u arhivima, knjižnici i planoteci konzervatorskog odjela, provođenje arhivskih istraživanja, sudjelovanje u izradi stručne dokumentacije za konzervatorske podloge * sudjelovanje u poslovima vezanim uz dokumentaciju (fototeku, arhiv i bibliotečnu građu) s ciljem razvijanja vještina i kompetencija potrebnih za korištenje arhivskih izvora u istraživanjima * sudjelovanje u izradi dokumentacije (elaborata) za upis kulturnog dobra u Registar kulturnih dobara Republike Hrvatske |
| Vrijeme realizacije | ožujak – lipanj 2025. |
| Mentor na Filozofskom fakultetu | doc. dr. sc. Ana Torlak |
| Stručna osoba-mentor u nastavnoj bazi | dr. sc. Sandi Bulimbašić  dr. sc. Anđelko Mihanović |

|  |  |
| --- | --- |
| Studij  Odsjek | Prijediplomski i diplomski sveučilišni studij povijesti umjetnosti (dvopredmetni)  Odsjek za povijest umjetnosti |
| Mjesto stručne prakse u nastavnoj bazi | **Konzervatorski odjel Trogir**  **Ministarstvo kulture i medija RH** |
| Broj studenata: | **1** |
| Plan realizacije/opis poslova: | * upoznavanje s radom Konzervatorskog odjela Trogir * upoznavanje s osnovama Zakona o zaštiti i očuvanju kulturnih dobara te vrstama i opsegom zadataka u svakodnevnom radu konzervatora * stjecanje uvida u proces izrade dokumentacije nužne za upis inventara pokretnih kulturnih dobara u Registar kulturnih dobara RH – od inventarizacije (izrada kataloga predmeta na terenu, obrada podataka i valorizacija) do upoznavanja pravne procedure upisa i izrade prijedloga rješenja * stjecanje uvida u konzervatorski nadzor nad restauratorskim radovima – upoznavanje s osnovama vrednovanja kulturnih dobara i procesom donošenja odluka o materijalima i tehnikama obnove, prepoznavanje vremena nastanka i vrednovanje kulturne baštine u lokalnom, regionalnom i nacionalnom kontekstu, suradnja sa svim sudionicima procesa (vlasnici, jedinice lokalne samouprave, tijela državne uprave, korisnici itd.) * upoznavanje s temom upravljanja rizicima za kulturnu baštinu kroz konkretne primjere na terenu (primjerice požar na samostanskom sklopu Sv. Križa – od prevencije, reagiranja do procesa obnove) |
| Vrijeme realizacije | ožujak – lipanj 2025. |
| Mentor na Filozofskom fakultetu | doc. dr. sc. Ana Torlak |
| Stručna osoba-mentor u nastavnoj bazi | Jelena Grabovac, višu stručnu savjetnicu, konzervatoricu za pokretna i nepokretna kulturna dobra,  Mima Samodol, stručnu suradnicu, konzervatoricu za pokretna i nepokretna kulturna dobra,  Jasna Popović, pročelnica Odjela |

|  |  |
| --- | --- |
| Studij  Odsjek | Prijediplomski i diplomski studij povijesti umjetnosti  Odsjek za povijest umjetnosti |
| Mjesto stručne prakse u nastavnoj bazi | **Konzervatorski odjel Šibenik**  **Ministarstvo kulture i medija RH** |
| Broj studenata: | **1** |
| Plan realizacije/opis poslova: | * upoznavanje s radom Konzervatorskog odjela Šibenik * upoznavanje s propisima s područja zaštite kulturne baštine * upoznavanje sa stručnim kriterijima i djelokrugom rada konzervatorske struke * stjecanje uvida u provođenje mjera zaštite nad nepokretnim i pokretnim kulturnim dobrima * stjecanje uvida u proces izrade stručnih mišljenja, evidencija i dokumentacije * upoznavanje s izradom konzervatorske dokumentacije kao podloge za registraciju povijesnih cjelina i ambijenata graditeljske baštine * upoznavanje s urbanističko-konzervatorskim uvjetima za izgradnju, odnosno uređenje prostora unutar zaštićenih po­vijesnih cjelina i ambijenata * primjena stečenih znanja i kompetencija na primjere iz prakse pod vodstvom mentora |
| Vrijeme realizacije | ožujak – lipanj 2025. |
| Mentor na Filozofskom fakultetu | prof. dr. sc. Ivana Prijatelja Pavičić |
| Stručna osoba-mentor u nastavnoj bazi | Tomislav Petrinec |

|  |  |
| --- | --- |
| Studij  Odsjek | Prijediplomski i diplomski sveučilišni studij povijesti umjetnosti (dvopredmetni)  Odsjek za povijest umjetnosti |
| Mjesto stručne prakse u nastavnoj bazi | **Muzej grada Kaštela** |
| Broj studenata: | **1** |
| Plan realizacije/opis poslova: | • upoznavanje s radom Muzeja grada Kaštela   * stjecanje uvida u organizacije i provedbu pedagoško-edukativnih radionica za grupe predškolaca, osnovnoškolaca, srednjoškolaca, studenata, odraslih   • sudjelovanje u osmišljavanju i provedbi programa za Edukativnu muzejsku akciju  • prisustvovanje stručnim vodstvima po svim prostorima Muzeja grada Kaštela  • sudjelovanje u planiranju i realizaciji edukativnih radionica  • proučavanje stručne literature  • upoznavanje stalnog postava Muzeja te svih muzejskih sastavnica  • upoznavanje s ostalim stručnim djelatnicima muzeja (kustosi, restauratori) te s njihovim zadaćama u muzeju  • sudjelovanje u radionicama tkanja u sklopu projekta „Dubrovački šudar/dumanjski ubručić“  • stjecanje uvida u organizaciju i postavljanje izložbi  • sudjelovanje u osmišljavanju novih edukativnih programa vezanih za stalni postav te povremene izložbe koje se održavaju u Muzeju  • stjecanje uvida u rad kustosa na arheološkom terenu |
| Vrijeme realizacije | ožujak – lipanj 2025. |
| Mentor na Filozofskom fakultetu | izv. prof. dr. sc. Vedran Barbarić |
| Stručna osoba-mentor u nastavnoj bazi | Dajana Popović-Dageta, kustosica-pripravnica |

|  |  |
| --- | --- |
| Studij  Odsjek | Prijediplomski i diplomski sveučilišni studij povijesti umjetnosti (dvopredmetni)  Odsjek za povijest umjetnosti |
| Mjesto stručne prakse u nastavnoj bazi | **Muzej grada Šibenika** |
| Broj studenata: | **3** |
| Plan realizacije/opis poslova: | • upoznavanje s radom Muzeja grada Šibenika   * uvodno upoznavanje s osobitim naglaskom na važnosti očuvanja baštine i ulogu muzeja kao baštinske institucije u očuvanju identiteta   • upoznavanje s muzejskom strukom, radom odjela, podjelom zbirki i zadacima kustosa  • stjecanje uvida u pripremu za inventarizaciju i upis muzejskih predmeta u Knjigu inventara (M++ program), potom stjecanje uvida u rad na zbirkama i u muzejskim spremištima s originalnim predmetima  • upoznavanje s načinima dobivanja građe – otkupi, donacije, nalazi i drugo  • stjecanje uvida u pripremu projekata: izložbi, prezentacija, vodstava, pisanja kataloških jedinica  • sudjelovanje u radu na prezentaciji građe, upoznavanje s načinima izlaganja na primjeru stalnog postava Muzeja te povremenih i virtualnih izložbi  • stjecanje uvida u pripremu muzejskih predmeta za posudbe i upoznavanje s načinima rukovanja originalnim i delikatnim materijalima  • upoznavanje s metodama istraživačkog rada, odlazak u arhiv, upoznavanje s muzejskom knjižnicom  • stjecanje uvida u virtualno funkcioniranje Muzeja  • upoznavanje s radom drugih muzejskih odjela (Arheološki, Etnografski, Odjel novije povijesti, Odjel dokumentacije)  • upoznavanje s metodama rada u konzervatorsko-restauratorskoj radionici – načini preventivne zaštite i uvodne smjernice u muzejsku restauraciju premeta |
| Vrijeme realizacije | ožujak – lipanj 2025. |
| Mentor na Filozofskom fakultetu | doc. dr. sc. Ana Torlak |
| Stručna osoba-mentor u nastavnoj bazi | Marina Lambaša, viša kustosica |
| Studij  Odsjek | **Prijediplomski i diplomski sveučilišni studij povijesti umjetnosti (dvopredmetni)**  Odsjek za povijest umjetnosti |
| Mjesto stručne prakse u nastavnoj bazi | **Javna ustanova u kulturi Tvrđava kulture Šibenik** |
| Broj studenata: | **1** |
| Plan realizacije/opis poslova: | • upoznavanje s radom, organizacijom i aktivnostima Ustanove, s naglaskom na baštinskim poslovima, spomeničkim lokalitetima te njihovom poslovnom i zakonodavnom okviru.  • sudjelovanje u organizaciji prezentacijskih aktivnosti, osmišljavanju i realizaciji izložbi, provođenju edukacijskih radionica, terenskim pregledima.  • sudjelovanje u obradi primarne građe s arheoloških, arhivskih i drugih istraživanja.  • upoznavanje s digitalnim metodama interpretacije i njihovom potencijalnom primjenom na pokretnim i nepokretnim kulturnim dobrima.  • praćenje i sudjelovanje u trenutnim značajnim investicijskim projektima Ustanove vezanim uz spomeničku baštinu (tunel na Tvrđavi sv. Ivana; SI kula i falsabraga na Tvrđavi sv. Mihovila; Hephaestus…). |
| Vrijeme realizacije | ožujak – lipanj 2025. |
| Mentor na Filozofskom fakultetu | red. prof. dr. sc. Ivana Prijatelj Pavičić |
| Stručna osoba-mentor u nastavnoj bazi | Josip Pavić, voditelj Odjela za istraživanje i interpretaciju baštine |

|  |  |
| --- | --- |
| Studij  Odsjek | Prijediplomski i diplomski sveučilišni studij povijesti umjetnosti (dvopredmetni)  Odsjek za povijest umjetnosti |
| Mjesto stručne prakse u nastavnoj bazi | **Gradski muzej Drniš** |
| Broj studenata: | **1** |
| Plan realizacije/opis poslova: | Upoznavanje s radom Gradskog muzeja Drniš  **Obnova spomeničke baštine Drniša**\* (autori izložbene koncepcije i kataloga su Anđelko Mihanović, Frane Prpa i Antonia Tomić, a kustos Davor Gaurina)  • aktivno sudjelovanje u procesu realizacije izložbe  • upoznavanje s različitim aktivnostima koje se provode u razvojnoj, operativnoj i evaluacijskoj fazi  • stjecanje uvida u pripremu i provođenje edukacijskog i promotivnih programa  • stjecanje uvida u rad s muzejskim predmetima (pravilno rukovanje, izlaganje)  • stjecanje uvida u prikupljanje, uređivanje i pohranjivanje izložbene dokumentacije  **Stalni postav Gradskog muzeja Drniš**  • upoznavanje s tijekom nastanka stalnog postava te sadržajem izložbenih dvorana s posebnim naglaskom na način selekcije predmeta za izlaganje  • sudjelovanje u vođenju po stalnom postavu muzeja prilagođenom školskoj djeci ili odraslima  **Inventarizacija građe GMD-a**  • stjecanje uvida u proces inventarizacije muzejskih predmeta uz primjenu stečenih znanja i kompetencija na konkretnim muzejskim predmetima |
| Vrijeme realizacije | ožujak – lipanj 2025. |
| Mentor na Filozofskom fakultetu | izv. prof. dr. sc. Dalibor Prančević |
| Stručna osoba-mentor u nastavnoj bazi | dr. sc. Antonia Tomić, muzejska savjetnica |

\* Povodom 531. obljetnice prvoga pisanog spomena Drniša koji je zabilježen 8. ožujka 1494. g. u zapisima šibenskoga notara Grgura pok. Lovre priređujemo izložbu posvećenu drniškim zaštićenim spomenicima kulture. Izložba „Trag u vremenu: Obnova spomeničke baštine Drniša“ osmišljena je u suradnji Odsjeka za povijest umjetnosti Filozofskog fakulteta Sveučilišta u Splitu i Gradskog muzeja Drniš. Cilj izložbe je predočiti dosadašnje konzervatorsko-restauratorske zahvate na zaštićenim spomenicima na temelju sačuvane raznorodne dokumentacije u arhivu KO Split i arhivu GMD-a, te dokumentirati suvremeno stanje. Izložbu će pratiti edukacijske radionice za djecu, cjelokupan program odvijat će se u Gradskom muzeju Drniš u prvom dijelu 2025. g.